एमईएस बिल्डर्स एसोसिएशन ऑफ इंडिया के अध्यक्ष परवीन महाना ने बताया, “हमारी एसोसिएशन के सदस्यों को पेमेंट न मिलने पर काफी परेशानी का सामना करना पड़ रहा है। पिछले डेढ़ साल से यही स्थिति बनी हुई है। भुगतान न होने का मसला विभाग के इंजीनियर इन चीफ, रक्षा राज्य मंत्री, रक्षा मंत्री और पीएमओ के सामने उठा चुके हैं। हालांकि सरकार ने अब तक कोई राहत नहीं दी है। इसी मुद्दे पर एसोसिएशन के सदस्य 1 फरवरी 2018 को भी हड़ताल कर चुके है। पैसों के अभाव में हमारे मेंबर्स श्रमिकों को भुगतान करने के लिए बैंको से लोन लेकर भुगतान कर रहे है और काम जारी रखने के लिए बाजार से मटीरियल खरीदने में भी परेशानी आ रही है।